Almuevennen, 1844-12-18
(Fortsættelse.) Høiesteretsadvocat Lehmann. Dersom det Andragende, som er under Discussion, og de andre, hvortil der henvises, og for hvilke man synes pludseligen at have faaet en særdeles Forkjærlighed, angik samme Gjenstand, og disse som hiint omfattede hele Sagen, saa var det hele Spørgsmaal, om Comitee skulde nedsættes i hiint eller i disse, saa ubetydeligt, at det knapt var værd at reise sig for, men de to andre Andragender gaae – hvis jeg ei har forstaaet feil – ud paa tvende bestemte Jndstillinger, i Realiteten af Sagen. Desforuden er det bemærket af Producenten – jeg har ei læst dem –at Andragenderne ere temmelig ufyldestgjørende motiverede, og da han desuagtet har understøttet dem, maa man vel troe dette. Derfor kan jeg for min Deel ikke finde det ligegyldigt, hvis ingen Comitee i denne Sag nedsættes, da jeg dog maa finde det rigtigere at holde sig til det foreliggende Andragende, som synes mig at angive det hensigtsmæssige Middel til atter at bringe Liv i det standsede Reformværk, end til hine Andragender, der, som af Producenten bemærket, ere slet motiverede, og desuden kun angaae tvende enkelte Puncter, som saaledes kunne komme under Overveielse, men som hverken ere de eneste, eller for nærværende Tid i denne Forsamling - hvorved jeg dog maa bemærke, at jeg ingenlunde sigter til dens Sammensætning - kunne vente at blive underkastet en udtømmende og grundig Overveielse. Derfor har jeg anseet det rigtigst at stemme for en Comitee, da netop det foreliggende Andragende ei gaaer ind paa Realiteten af de enkelte Spørgsmaal, og ikke holder sig til enkelte af disse men viser en Vei, om hvis Hensigtsmæssighed der vel lader sig disputere, men som dog forekommer mig at have det Fortrin, at den vil bringe den Reform i Gang, der vistnok af Alle maae erkjendes for ønskelig. Kammerherre Benzon: Forsaavidt en af Proponenterne har troet, at mine Yttringer med Hensyn til Forslaget vare ugrundede, naar jeg sagde, at det sigtede til at nedbryde Eiendomsretten eller gjøre Jndgreb i denne, saa har det vistnok ingenlunde været min Mening, at selve Jndstillingen, ved at tilraade en Landbocommission, vil kunne betragtes saaledes; men jeg har meent, at hele Forslagets Motivering, saavidt jeg kan see, viser tydeligt, at man vil, at Regjeringen skal gribe ind i Forhold, som ere stiftede under Lovens Beskyttelse, og saaledes gjøre Jndgreb i Godseiernes Rettigheder, som disse lovligen have erhvervet, og jeg troer, at man maa indrømme mig, at, om end Dette ikke udtrykkelig er udtalt, det dog indeholdes i Motiverne, og forsaavidt har jeg brugt de paaankede Yttringer. Grev Knuth. Forsaavidt den næstforegaaende Taler tvende Gange har paaberaabt sig det store Reformværk i det forrige Aarhundrede, og forsaavidt det og synes, at de to Proponenter have havt den ældre Landbocommission for Øie som Forbillede, vilde det uden Tvivl have været deres Pligt, klart og bestemt at udtale, om de ønske, at der nu skal handles i samme Aand og efter de samme Grundsætninger, som dengang. Der foreligge fra hiin Tid flere Actstykker og legislative Arbeider, som det paa ingen Maade er vanskeligt at komme til Kundskab om man turde vel forudsætte, at Proponenterne have omhyggeligen gjort sig bekjendte med de Grundsætninger, som da herskede, og der er saaledes intet, som skulde kunne afholde dem fra at yttre, om det er i den Aand at de ønske at Commissionen skal handle, eller i aldeles modsat Retning. Jeg skal tillade mig at citere et Par Ord af det allernaadigste Commissorium til Landbocommissionen; det hedder der: "Vi ansee det for en af Vore helligste Pligter paa det Kraftigste at haandhæve og beskytte hver Mand uforkrænket ved sin lovlige Eiendom og Rettigheder, saavel Jorddrotten som Bonden." Endnu skal jeg fremdeles citere nogle Yttringer af en Mand, som ansaaes dengang og endnu ansees for en af de djærveste Talsmænd for Bondestandens Jnteresser, nemlig Christian Colbiørnsen. Han siger nemlig: "Enhver Herlighed, der er hæftet til en Eiendom, giver den naturligviis større Værd, end den ellers kunde have, ved at betage et Gods een eller flere Herligheder, forringer man altsaa Eiendommen, og naar man uden Vederlag kan skille Godserne ved et af de Privilegier, som ere hjemlede ved Loven, kunne der staae Fare for at tabe dem alle – Efter min Mening maa enhver Mands lovlige Rettigheder være ligesaa hellige som hans Eiendom; thi hvad enten man fratager ham en Deel af Eiendommen selv, eller nogen af de derved hæftende Herligheder, som bidrage til at forøge dens Værd, er i sig selv den samme. Dersom det Første er Uret, kan det Sidste ikke blive Ret." Disse Yttringer forekomme mig at passe ret vel paa den nærværende Discussion, og de ere temmelig lette at forstaae. Dersom det derfor er i en saadan Aand og efter saadanne Grundsætninger, at de ærede Proponenter ønske der skal handles, bør dette vist træde tydelig og bestemt frem. Men jeg maa tilstaae, at jeg savner enhver klar Udtalelse herom, og det forekommer mig, at denne Uklarhed endog strækker sig til Conclusionen af Andragendet, hvor det hedder, at Commissionen skal undersøge, og derefter foreslaae om de Forhold og Vilkaar, hvori Bondestanden befinder sig. Heri synes ikke at være Mening; thi hvorledes Commissionen skal kunne gjøre Forslag om de Vilkaaar hvori Bondestanden befinder sig, veed jeg ikke. Den kunde vel undersøge og samle statistiske Oplysninger om Bondestandens Vilkaar og derefter gjøre Forslag om Forandring i disse. – Efter hvad jeg saaledes har anført, kan jeg ikke stemme for en Comitees Nedsættelse i Anledning af nærværende Andragende. Jeg skulde betragte det som en stor Ulykke, dersom Forhandlingerne her skulde give Bondestanden Anledning til at troe, at de maaskee extravagante Forhaabninger, som de for Øieblikket nære, vilde blive opfyldte fordi man her androg paa en LandbocommissionsNedsættelse, og jeg maa holde for, at det er Enhvers Pligt, for saavidt han formaaer, at overtyde Bondestanden om det Jllusoriske, der er i disse Forhaabninger, bestemt at udtale, hvad han anseer for aldeles uopnaaeligt, fordi det vilde være aldeles uretfærdigt, men det er tilvisse ikke fordi jeg ei ønsker en alsidig Oplysning af Sagen, at jeg stemmer mod en Comitee.